ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 7.3.2012  
SWD(2012) 23 final 
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΤΩΝ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση  κανονισμού  του Ευρωπαϊκού  Κοινοβουλίου  και του Συμβουλίου  
σχετικά  με τη βελτίωση  του διακανονισ μού αξιογράφων  στην  Ευρωπαϊκή  Ένωση  και τα 
Κεντρικά  Αποθετήρια  Τίτλων  (ΚΑΤ ) και για την τροποποίηση  της οδηγίας  98/26/ΕΚ 
{COM(2012) 73 final} 
{SWD(2012) 22 final}  
 
EL 1   EL ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΤΩΝ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση  κανονισμού  του Ευρωπαϊκού  Κοινοβουλίου  και του Συμβουλίου  
σχετικά  με τη βελτίωση  του διακανονισμού  αξιογράφων  στην  Ευρωπαϊκή  Ένωση  και τα 
Κεντρικά  Αποθετήρια  Τίτλων  (ΚΑΤ ) και για την τροποποίηση  της οδηγίας  98/26/ΕΚ 
Εισαγωγή  
Κάθε  συναλλαγή  αξιογράφων  σε χρηματιστήριο  αξιών  ή και εξωχρηματιστηριακά  
ακολουθείται  από μια ροή διαδικασιών  επεξεργασίας  της συναλλαγής , η οποία  οδηγεί  στον  
διακανονισμό  της, δηλαδή  στην  παράδοση  των αξιογράφων  έναντι  μετρητών . Οι εν λόγω  
διαδικασίες  εκτελούνται  συνήθως  από τις επονομαζόμενες  «υποδομές  επεξεργασίας  των 
συναλλαγών », συμπεριλαμβανομένων  των κεντρικών  αντισυμβαλλομένων  (CCP) για την 
εκκαθάριση  και των Κεντρικών  Αποθετηρίων  Τίτλων  (ΚΑΤ ) για τον διακανονισμό . 
Τα ΚΑΤ  είναι  σημαντικοί  φορείς  του τομέα  της επεξεργασίας  συναλλαγών , καθώς  
διασφαλίζουν  γενικά  την καταχώριση , τη διαφύλαξη  και τον διακανονισμό  των αξιογράφων , 
ο οποίος  γίνεται  μέσω  των λεγόμενων  συστημάτων  διακανονισμού  αξιογράφων . Τα ΚΑΤ  
διαδραματίζουν  επίσης  καθοριστικό  ρόλο  στην  αγορά  ασφαλειών , ιδίως  για σκοπούς  
νομισματικής  πολιτικής  – σχεδόν  όλες οι επιλέξιμες  ασφάλειες  για πράξεις  νομισματικής  
πολιτικής  στην  ΕΕ, και ιδίως  στη ζώνη  του ευρώ , διέρχονται  από τα συστήματα  
διακανονισμού  αξιογράφων . Τα συστήματα  διακανονισμού  αξιογράφων  στην  ΕΕ 
πραγματοποίησαν  τον διακανονισμό  συναλλαγών  αξίας  κατά  προσέγγιση  920 
τρισεκατομμυρίων  ευρώ , το 2010, και διέθεταν  αξιόγραφα  αξίας  περίπου  39 
τρισεκατομμυρίων  ευρώ , στο τέλος  του 2010. 
Συνεπώς , τα ΚΑΤ  έχουν  συστημική  σημασία  για τις αγορές  στις οποίες  λειτουργούν , και 
συνδέονται  ολοένα  και περισσότερο  μεταξύ  τους, λόγω  της αύξησης  των διασυνοριακών  
συναλλαγών  στην  Ευρώπη · σύμφωνα  με ορισμένες  μετρήσεις , οι διασυνοριακές  συναλλαγές  
αντιπροσωπεύουν  περίπου  το ένα τρίτο  των συνολικών  συναλλαγών  αξιογράφων  στην  
ευρωπαϊκή  αγορά . Τα ΚΑΤ , καθώς  και οι διαδικασίες  επεξεργασίας  των συναλλαγών  
γενικότερα , πρόκειται  να συνδεθούν  ακόμα  στενότερα  μεταξύ  τους με την έλευση  του 
Target2 Securities (T2S), ενός έργου  του Ευρωσυστήματος , που θα παράσχει  μια κοινή  
πλατφόρμα  για τον διακανονισμό  αξιογράφων  στην  Ευρώπη  (η έναρξη  λειτουργίας  του T2S 
έχει προγραμματιστεί  για το 2015). 
Η αγορά  υπηρεσιών  ΚΑΤ  στην  ΕΕ είναι  ιδιαίτερα  κατακερματισμένη , καθώς  διαθέτει  πάνω  
από 30 ΚΑΤ  και δύο διεθνή  ΚΑΤ  (Clearstream Banking Luxembourg και Euroclear Bank). 
Αντίθετα , ολόκληρη  η αγορά  αξιογράφων  των ΗΠΑ  εξυπηρετείται  μόλις  από δύο ΚΑΤ , το 
DTC και το FedWire. 
Πολιτική  εντολή  και διαβουλεύσεις  με τους  ενδιαφερομένους  
 
EL 2   EL Οι υπηρεσίες  της Επιτροπής  της ΕΕ ασχολούνται  με τα ζητήματα  επεξεργασίας  συναλλαγών  
για περισσότερα  από 10 χρόνια . Το έργο τους επικυρώθηκε  από το Ευρωπαϊκό  Κοινοβούλιο , 
το 2003, με ψήφισμα  που εξέδωσε  σχετικά  με μια διαβούλευση  της Επιτροπής  για την 
εκκαθάριση  και τον διακανονισμό , και παρουσιάστηκε  συνοπτικά  σε ανακοίνωση  της 
Επιτροπής  προς  το Συμβούλιο  και το Ευρωπαϊκό  Κοινοβούλιο , το 2004, σχετικά  με την 
εκκαθάριση  και τον διακανονισμό  στην  ΕΕ. 
Πιο πρόσφατα  έλαβε  και πολιτική  στήριξη : 
• Σε κοινή  επιστολή  τους, στις 8 Ιουνίου  2010, η Καγκελάριος  Μέρκελ  και ο Πρόεδρος  
Σαρκοζί  ζήτησαν  από τον Πρόεδρο  Μπαρόζο  να εξετάσει  τη δυνατότητα  εναρμόνισης  των 
περιόδων  διακανονισμού  στην  Ευρώπη · 
• Το Συμβούλιο  ECOFIN της 2ας Δεκεμβρίου  2008 τόνισε  την ανάγκη  να ενισχυθεί  η 
ασφάλεια  και η αρτιότητα  των συστημάτων  διακανονισμού  αξιογράφων  και συμφώνησε  
ότι η νομοθεσία  της ΕΕ είναι  αναγκαία  για την αντιμετώπιση  νομικών  εμποδίων  που 
σχετίζονται  με την επεξεργασία  των συναλλαγών , συμπεριλαμβανομένων  και των 
εμποδίων  στην  πρόσβαση  σε ΚΑΤ . 
Η ανάγκη  καθορισμού  κατάλληλων  προτύπων  για τα ΚΑΤ  έχει συμφωνηθεί  επίσης  σε 
διεθνές  επίπεδο :  
• Ήδη από το 2001, παγκόσμιες  ρυθμιστικές  αρχές  του τραπεζικού  τομέα  και της αγοράς  
κινητών  αξιών  (CPSS-IOSCO) εξέδωσαν  συστάσεις  για τα συστήματα  διακανονισμού . Οι 
συστάσεις  αυτές  προσαρμόστηκαν  από τις ευρωπαϊκές  ρυθμιστικές  αρχές  (ΕΣΚΤ -
ΕΕΡΑΑΚΑ ) το 2009· 
• Τον Οκτώβριο  του 2010, το Συμβούλιο  Χρηματοπιστωτικής  Σταθερότητας  επανέλαβε  το 
αίτημα  για ενημερωμένα  πρότυπα  με στόχο  αρτιότερες  βασικές  υποδομές  της αγοράς , 
συμπεριλαμβανομένων  των ΚΑΤ , και ζήτησε  την αναθεώρηση  και την ενίσχυση  των 
υφιστάμενων  προτύπων . 
Οι υπηρεσίες  της Επιτροπής  έχουν  διεξαγάγει  εκτενείς  διαβουλεύσεις  με τους 
ενδιαφερομένους , συμπεριλαμβανομένων  ρυθμιστικών  αρχών , ΚΑΤ  και συμμετεχόντων  σε 
ΚΑΤ . Μια δημόσια  διαβούλευση  έλαβε  χώρα  από τις 13 Ιανουαρίου  μέχρι  την 1η Μαρτίου  
2011 και ελήφθησαν  101 απαντήσεις . 
Επισκόπηση  των ζητημάτων  
Παρότι  σε γενικές  γραμμές  τα εθνικά  συστήματα  επεξεργασίας  συναλλαγών  είναι  
αποτελεσματικά  και ασφαλή  εντός  των εθνικών  συνόρων , ο συνδυασμός  τους μεταξύ  
συνόρων  είναι  λιγότερο  αποτελεσματικός  και ασφαλής , το ίδιο και η επικοινωνία , γεγονός  
που σημαίνει  ότι ένας επενδυτής  βρίσκεται  αντιμέτωπος  με υψηλότερο  κόστος  και 
υψηλότερους  κινδύνους  όταν πραγματοποιεί  μια διασυνοριακή  επένδυση . Για παράδειγμα , το 
κόστος  διασυνοριακού  διακανονισμού  είναι  μέχρι  και τέσσερις  φορές  υψηλότερο  από το 
εγχώριο  κόστος . 
Στην  έκθεση  εκτίμησης  επιπτώσεων  προσδιορίζονται  τρία βασικά  ζητήματα : υψηλότεροι  
κίνδυνοι  και υψηλότερο  κόστος  για τον διασυνοριακό  διακανονισμό  και άνισοι  όροι 
ανταγωνισμού  για τις υπηρεσίες  ΚΑΤ . Τα ζητήματα  αυτά  είναι  συνέπειες  διαφόρων  
παραγόντων , οι οποίοι  περιγράφονται  συνοπτικά  κατωτέρω . 
 
EL 3   EL Διαφορετικές  πρακτικές  της αγοράς  όσον  αφορά  την οργάνωση  του διακανονισμού  
α) Διαφορετικές  πρακτικές  μεθόδων  διακανονισμού  
Οι πρακτικές  διαφέρουν  από την άποψη  του κατά  πόσο  ή πώς χρησιμοποιούνται  διάφορα  
πειθαρχικά  μέτρα , όπως  είναι  η προώθηση  του πρόωρου  διακανονισμού , η παρακολούθηση  
της αδυναμίας  διακανονισμού , τα κίνητρα  για έγκαιρο  διακανονισμό , οι κυρώσεις  και οι 
υποχρεώσεις  αγοράς , στις διάφορες  αγορές  της ΕΕ. Αυτό  οδηγεί  σε αυξημένο  αριθμό  
περιπτώσεων  αδυναμίας  διακανονισμού  για τις διασυνοριακές  συναλλαγές  και ευνοεί  το 
εποπτικό  αρμπιτράζ  (ιδίως  στην  ανταγωνιστική  κατάσταση  που θα δημιουργηθεί  μετά  το 
T2S). 
Οι ορισμοί  της αδυναμίας  διακανονισμού  επίσης  διαφέρουν , με αποτέλεσμα  να περιορίζεται  
η ικανότητα  ενός συμμετέχοντος  στην  αγορά , ενός ΚΑΤ  ή μιας ρυθμιστικής  αρχής  να 
κατανοήσει  τους τομείς  κινδύνου , να προσδιορίσει  μέτρα  για τον μετριασμό  τους και να 
ενεργήσει  αναλόγως , ιδίως  σε διασυνοριακό  περιβάλλον . 
Έχουν  ληφθεί  πρωτοβουλίες  από τον κλάδο  για την εναρμόνιση  ορισμένων  από αυτές  τις 
πρακτικές  της αγοράς , αλλά  η πρόοδος  υπήρξε  σχετικά  αργή . Οι συστάσεις  ΕΣΚΤ -
ΕΕΡΑΑΚΑ  περιλαμβάνουν  επίσης  ορισμένες  αρχές  όσον  αφορά  τη μέθοδο  του 
διακανονισμού , αλλά  για τη συντριπτική  πλειοψηφία  των μέτρων  δεν υπάρχει  σχέδιο  
υλοποίησης . 
β) Διαφορετικές  περίοδοι  διακανονισμού  
Ο διακανονισμός  των περισσότερων  συναλλαγών  αξιογράφων  δεν εκτελείται  την ίδια στιγμή , 
αλλά  συνήθως  μερικές  ημέρες  μετά  την ημερομηνία  της διαπραγμάτευσης · τα περισσότερα  
αξιόγραφα  στην  Ευρώπη  διακανονίζονται  στις T+3 ή T+2, δηλαδή  τρεις  ή δύο ημέρες  
αντίστοιχα  από την ημερομηνία  διαπραγμάτευσης . Οι διαφορετικές  περίοδοι  διακανονισμού  
δημιουργούν  διάφορα  προβλήματα  στις διασυνοριακές  συναλλαγές : (α) πρόσθετο  
λειτουργικό  κίνδυνο , (β) αυξημένο  κόστος  χρηματοδότησης , για παράδειγμα  για τους 
επενδυτές  που αγοράζουν  αξιόγραφα  σε αγορά  T+2 και τα πωλούν  σε αγορά  T+3, και (γ) 
διαταραχή  των εταιρικών  πράξεων , λόγω  της σύγχυσης  που προκαλείται  σχετικά  με το ποιοι  
επενδυτές  δικαιούνται  μερίσματα . Οι μεγαλύτερες  περίοδοι  διακανονισμού  προκαλούν  
αβεβαιότητα  και αυξημένο  κίνδυνο  αντισυμβαλλομένου  για τους επενδυτές . 
Το 2009, συστάθηκε  ομάδα  εργασίας  για την εναρμόνιση  των κύκλων  διακανονισμού  (HSC), 
υπό την καθοδήγηση  του ίδιου  του κλάδου  και υπό την αιγίδα  των υπηρεσιών  της Επιτροπής , 
προκειμένου  να αξιολογήσει  την ανάγκη  και την προτιμώμενη  επιλογή  εναρμόνισης . Η 
ομάδα  σύστησε  να εναρμονιστούν  οι περίοδοι  διακανονισμού  σε Τ+2. 
Διαφορετικοί  κανόνες  για τα ΚΑΤ 
Η ρύθμιση  των ΚΑΤ  στην  ΕΕ γίνεται  σε εθνικό  επίπεδο  και τα κράτη  μέλη  έχουν  υιοθετήσει  
διαφορετικές  λύσεις  για αυτόν  τον σκοπό . Για παράδειγμα , ορισμένες  χώρες  δεν επιτρέπουν  
στα ΚΑΤ  να εκτελούν  τραπεζικές  δραστηριότητες , ενώ σε άλλες  τα ΚΑΤ  μπορούν  να 
παρέχουν  ορισμένες  τραπεζικές  υπηρεσίες , οι οποίες  συνεπάγονται  πρόσθετο  κίνδυνο  για τις 
δραστηριότητες  των ΚΑΤ . 
Οι συστάσεις  ΕΣΚΤ -ΕΕΡΑΑΚΑ  παρέχουν  στις εποπτικές  αρχές  κατευθυντήριες  γραμμές  για 
την αξιολόγηση  της ασφάλειας , της αρτιότητας  και της αποτελεσματικότητας  των ΚΑΤ , αλλά  
οι εν λόγω  κατευθυντήριες  γραμμές  είναι  γενικής  φύσης  και δεν είναι  δεσμευτικές . 
 
EL 4   EL Οι διάφοροι  κανόνες , σε συνδυασμό  με τα εμπόδια  στην  πρόσβαση  που περιγράφονται  
κατωτέρω , οδηγούν  την αγορά  επεξεργασίας  συναλλαγών  της ΕΕ σε κατακερματισμό . Ο εν 
λόγω  κατακερματισμός  έχει ως αποτέλεσμα  να βασίζεται  ο διασυνοριακός  διακανονισμός  
συναλλαγών  σε πολύπλοκες  αλυσίδες  κατοχής , με συνέπειες  για την ασφάλεια  και την 
αποτελεσματικότητα  των σχετικών  συναλλαγών . Η έλλειψη  αποτελεσματικότητας  
συνεπάγεται  υψηλότερο  κόστος  για τους διασυνοριακούς  διακανονισμούς  σε σύγκριση  με 
τους εγχώριους , καθώς  και αυξημένο  λειτουργικό  και χρηματοδοτικό  κόστος  για επενδυτές  
που δεν είναι  σε θέση  να τοποθετήσουν  τα περιουσιακά  τους στοιχεία  σε μια ενιαία  
«συγκέντρωση  ρευστών  διαθεσίμων ». 
Οι αποκλίνοντες  κανόνες  και τα εμπόδια  στην  πρόσβαση  συντελούν  επίσης  στις συνθήκες  
οιονεί  μονοπωλίων  προς  όφελος  των εγχώριων  ΚΑΤ , τουλάχιστον  για ορισμένες  υπηρεσίες  
και αξιόγραφα , όπως  είναι  οι συμβολαιογραφικές  υπηρεσίες  για μετοχές . 
Εμπόδια  στην πρόσβαση  σε ΚΑΤ 
α) Πρόσβαση  εκδοτών  σε ΚΑΤ  
Η ελευθερία  των εκδοτών  να επιλέξουν  το ΚΑΤ  τους είναι  ακόμα  περιορισμένη  σε ορισμένα  
κράτη  μέλη , ειδικά  όσον  αφορά  τις μετοχές . Οι σχετικοί  περιορισμοί  συντελούν  στην  έλλειψη  
ανταγωνισμού  μεταξύ  των ΚΑΤ  και στον  κατακερματισμό  της αγοράς  της ΕΕ, με όλες τις 
προαναφερθείσες  συνέπειες . 
β) Πρόσβαση  μεταξύ  ΚΑΤ  και μεταξύ  ΚΑΤ  και άλλων  υποδομών  της αγοράς  
Σε ένα αυξανόμενα  διασυνοριακό  περιβάλλον , τα ΚΑΤ  και άλλες  υποδομές  της αγοράς  (όπως  
είναι  οι τόποι  διαπραγμάτευσης  και οι κεντρικοί  αντισυμβαλλόμενοι ) χρειάζεται  να έχουν  
αμοιβαία  πρόσβαση  ώστε  να ανταγωνίζονται  βάσει  ισότιμων  όρων  ανταγωνισμού . Τα 
σχετικά  δικαιώματα  πρόσβασης  δεν εξασφαλίζονται  από την ενωσιακή  ή από την εθνική  
νομοθεσία . 
Οι ευρωπαϊκές  ενώσεις  ΚΑΤ , χρηματιστηρίων  και κεντρικών  αντισυμβαλλομένων  
υπέγραψαν  έναν κώδικα  δεοντολογίας  το 2006, με τον οποίον  καθιερώθηκαν  ορισμένες  
γενικές  αρχές  για αυτά  τα θέματα , που όμως  επιβάλλονται  σε εθελοντική  βάση  και μόνο  για 
μετοχές . 
Το δικαίωμα  της ΕΕ να αναλάβει  δράση  
Κατά  τα φαινόμενα , η δράση  της ΕΕ ενδείκνυται  από άποψη  επικουρικότητας  για τους 
ακόλουθους  λόγους : 
• Τα προαναφερθέντα  προβλήματα  αφορούν  ουσιαστικά  διασυνοριακά  ζητήματα . Κατά  
συνέπεια , η αποτελεσματικότητα  των διορθωτικών  μέτρων  που εφαρμόζονται  αυτόνομα  
και χωρίς  συντονισμό  από μεμονωμένα  κράτη  μέλη  πιθανότατα  θα ήταν  πολύ  χαμηλή  σε 
διασυνοριακό  πλαίσιο · 
• Η συστημική  φύση  των ΚΑΤ  και η αυξανόμενη  διασύνδεσή  τους στην  Ευρώπη  επιβάλλει  
συντονισμένη  δράση · 
• Ορισμένες  πτυχές  των προσδιορισμένων  προβλημάτων  καλύπτονται  από το υπάρχον  
κοινοτικό  κεκτημένο , και συγκεκριμένα  από την οδηγία  για τις συμφωνίες  παροχής  
χρηματοοικονομικής  ασφάλειας , την οδηγία  σχετικά  με το αμετάκλητο  του 
 
EL 5   EL διακανονισμού , την οδηγία  για τις αγορές  χρηματοπιστωτικών  μέσων  και την οδηγία  για 
τις κεφαλαιακές  απαιτήσεις  (ΟΚΑ ). Οποιαδήποτε  νέα πρόταση  θα πρέπει  να συναρτάται  
απόλυτα  με τα εν λόγω  μέτρα  της ΕΕ. Αυτό  μπορεί  να επιτευχθεί  αποτελεσματικότερα  στο 
πλαίσιο  κοινής  προσπάθειας . 
Στόχοι  
Στόχος  της εκτίμησης  επιπτώσεων  είναι  να διερευνήσει  τη δυνατότητα  εύρεσης  λύσεων  στα 
προαναφερθέντα  προβλήματα  σε επίπεδο  ΕΕ. Στρατηγικοί  στόχοι  είναι  η αύξηση  της 
ασφάλειας , της αποτελεσματικότητας  και των ισότιμων  όρων  ανταγωνισμού  για τις 
διασυνοριακές  υπηρεσίες  ΚΑΤ . Επιπλέον , η έκθεση  προβλέπει  συγκεκριμένους  
επιχειρησιακούς  στόχους : 
(1) Ενίσχυση  του πλαισίου  διακανονισμού  – μέσω  (1.1) της βελτίωσης  της εξασφάλισης  
διασυνοριακού  διακανονισμού  και (1.2) της εναρμόνισης  των περιόδων  
διακανονισμού · 
(2) Θέσπιση  συνεκτικών  κανόνων  για τα ΚΑΤ  σε όλη την Ευρώπη  – μέσω  της 
εναρμόνισης  (2.1) του πλαισίου  αδειοδότησης , (2.2) των κανόνων  προληπτικής  
εποπτείας  και των οργανωτικών  κανόνων , και (2.3) των συστημάτων  αδειοδότησης  
και εποπτείας  των ΚΑΤ · 
(3) Άρση  των εμποδίων  στην  πρόσβαση  προς /από τα ΚΑΤ  – αυτό  αφορά  την πρόσβαση  
τόσο  (3.1) μεταξύ  εκδοτών  και ΚΑΤ  όσο και (3.2) μεταξύ  των ίδιων  των ΚΑΤ  και 
μεταξύ  των ΚΑΤ  και άλλων  υποδομών  της αγοράς . 
Επιλογές  και μέσα  πολιτικής  
Η εκτίμηση  επιπτώσεων  διατυπώνει  και αναλύει  ορισμένες  επιλογές  πολιτικής  για κάθε  
επιχειρησιακό  στόχο  και τις συγκρίνει  με την ισχύουσα  κατάσταση . 
(1.1) Για τη μέθοδο  διασυνοριακού  διακανονισμού  εξετάστηκαν  οι ακόλουθες  επιλογές : 
εξασφάλιση  πρόσθετων  δεσμεύσεων  από τον κλάδο , εισαγωγή  κοινών  αρχών  διακανονισμού , 
επιβολή  της χρήσης  τυποποιημένων  διαδικασιών  εξασφάλισης  διακανονισμού  ή εισαγωγή  
μέτρων  που αφορούν  ολόκληρη  την αλυσίδα  διαπραγμάτευσης  και επεξεργασίας . 
Προτιμήθηκε  η επιλογή  εισαγωγής  κοινών  δεσμευτικών  αρχών  σε επίπεδο  ΕΕ, γιατί  προωθεί  
την τυποποίηση  και την ασφάλεια , επιτρέποντας  παράλληλα  καινοτομία  και ευελιξία  σε ένα 
μεταβαλλόμενο  περιβάλλον  αγοράς . Αυτή  είναι  και η επιλογή  που προτιμήθηκε  από την 
ομάδα  εργασίας  HSC. 
(1.2) Για τις περιόδους  διακανονισμού  οι επιλογές  που εξετάστηκαν  ήταν  T+1, T+2 και T+3. 
Σύμφωνα  με το συμπέρασμα  της ομάδας  εργασίας  HSC, η επιλογή  T+2 φαίνεται  
προτιμότερη , καθώς  μειώνει  τον κίνδυνο  αντισυμβαλλομένου  και τις απαιτήσεις  παροχής  
ασφάλειας  και ενθαρρύνει  μεγαλύτερο  βαθμό  αυτοματοποίησης · τα οφέλη  αυτά  είναι  διαρκή , 
ενώ το κόστος  υλοποίησης  για τους συμμετέχοντες  στην  αγορά  είναι  εφάπαξ  και μόνον  
οριακά  υψηλότερο  από αυτό  που θα ίσχυε  για εναρμόνιση  σε T+3. 
(2.1) Όσον  αφορά  το πλαίσιο  αδειοδότησης , η έκθεση  συγκρίνει  την αμοιβαία  αναγνώριση  
των υπηρεσιών  ΚΑΤ  στην  ΕΕ με μια ευρωπαϊκή  άδεια  (και διαβατήριο ). Η ευρωπαϊκή  άδεια  
(και το διαβατήριο ) επιλέχθηκε  ως ο καλύτερος  τρόπος  επίτευξης  ισότιμων  όρων  
ανταγωνισμού  και αύξησης  του ανταγωνισμού  μεταξύ  των ΚΑΤ . Σε αυτό  συμφωνεί  και η 
συντριπτική  πλειοψηφία  των ενδιαφερομένων  που απάντησαν  στη δημόσια  διαβούλευση , 
 
EL 6   EL παρότι  οι απόψεις  ποικίλλουν  όσον  αφορά  το πεδίο  εφαρμογής  της άδειας , και ιδίως  το κατά  
πόσον  η εν λόγω  άδεια  θα πρέπει  να περιλαμβάνει  τραπεζικές  υπηρεσίες , στις περιπτώσεις  
που τα ΚΑΤ  αναλαμβάνουν  κύριο  κίνδυνο . 
Όσον  αφορά  τις σχετικές  τραπεζικές  υπηρεσίες , η έκθεση  συγκρίνει  ένα ενοποιημένο  
μοντέλο , βάσει  του οποίου  ένα ΚΑΤ  παρέχει  ορισμένες  τραπεζικές  υπηρεσίες  για τις οποίες  
ισχύουν  αυστηρότερες  απαιτήσεις  από τις απαιτήσεις  της ΟΚΑ  (για παράδειγμα , πλήρης  
ασφάλιση  των πιστώσεων ) και ένα διαχωρισμένο  μοντέλο , βάσει  του οποίου  οι εν λόγω  
τραπεζικές  υπηρεσίες  παρέχονται  από χωριστό  πιστωτικό  ίδρυμα , χωρίς  περιορισμούς  στο 
πεδίο  δραστηριότητας , αλλά  δυνάμει  των ίδιων  προληπτικών  απαιτήσεων  για αυτές  τις 
υπηρεσίες . Το διαχωρισμένο  μοντέλο  προτιμήθηκε  λόγω  του ότι μετριάζει  το ενδεχόμενο  
εξάπλωσης  του κινδύνου  από τις τραπεζικές  δραστηριότητες  στις υπόλοιπες  δραστηριότητες  
των ΚΑΤ  και, συνεπώς , διασφαλίζει  ότι τα ΚΑΤ  έχουν  προφίλ  χαμηλού  κινδύνου , που είναι  
καταλληλότερο  για τέτοιου  είδους  υποδομές  συστημικής  σημασίας . Αυτό  το σημαντικό  
πλεονέκτημα  δεν φαίνεται  να επισκιάζεται  από το κόστος  υλοποίησης  του εν λόγω  μέτρου , 
που συνίσταται  κυρίως  σε νομικές  δαπάνες /δαπάνες  συναλλαγής  για την ίδρυση  χωριστής  
νομικής  οντότητας  και την αναδιαπραγμάτευση  των υφιστάμενων  συμβάσεων . 
(2.2) Όσον  αφορά  τους κανόνες  προληπτικής  εποπτείας , στην  έκθεση  εξετάζονται  δύο κύριες  
επιλογές  για την εισαγωγή  των εν λόγω  κανόνων : εισαγωγή  κοινών  αρχών  στη νομοθεσία  της 
ΕΕ, με λεπτομερή  τεχνικά  πρότυπα  που θα αναπτυχθούν  από την ΕΑΚΑΑ  σε συνεργασία  με 
το ΕΣΚΤ , ή θέσπιση  κοινών  λεπτομερών  νομοθετικών  κανόνων . Προτιμήθηκε  η πρώτη  
επιλογή , η οποία  συνάδει  με τις απόψεις  των ενδιαφερομένων , γιατί  επιτρέπει : (α) ευελιξία  
στην  προσαρμογή  λεπτομερών  μέτρων  στις συνθήκες  της αγοράς , (β) καλύτερη  
ευθυγράμμιση  με τα διεθνή  πρότυπα , και (γ) συμμετοχή  του ΕΣΚΤ  στη θέσπιση  των 
σχετικών  μέτρων  – γεγονός  που είναι  σημαντικό  για τη διαχείριση  του κανονιστικού  φόρτου  
για τα ΚΑΤ , καθώς  τα συστήματα  διακανονισμού  που διαθέτουν  τελούν  υπό την εποπτεία  
κεντρικών  τραπεζών . 
(2.3) Για το πλαίσιο  αδειοδότησης  και εποπτείας  των ΚΑΤ , η έκθεση  εξετάζει  διάφορες  
επιλογές : εθνική  αδειοδότηση /εποπτεία  των ΚΑΤ  με τη συμμετοχή  αρχών  άλλων  κρατών  
μελών , εάν συντρέχει  λόγος , εθνική  αδειοδότηση /εποπτεία  με τη συμμετοχή  της ΕΑΚΑΑ , 
συνδυασμός  των εν λόγω  δύο επιλογών  ή αδειοδότηση /εποπτεία  από την ΕΑΚΑΑ . 
Επιλέχθηκε  ο συνδυασμός  της εθνικής  αδειοδότησης  και εποπτείας  με τη συμμετοχή  αρχών  
άλλων  κρατών  μελών  και με τη συμμετοχή  της ΕΑΚΑΑ , καθώς  έτσι οι αρχές  θα έχουν  τη 
δυνατότητα  να συμμετέχουν  άμεσα  στην  αδειοδότηση  και εποπτεία  των ΚΑΤ  που έχουν  
διασυνοριακές  δραστηριότητες , με ευέλικτο  τρόπο  που δεν προκαλεί  περιττό  κανονιστικό  
φόρτο  στα μικρότερα  ΚΑΤ , ενώ διασφαλίζει  κάποιο  βαθμό  τυποποίησης  της εν λόγω  
συνεργασίας  για τα μεγαλύτερα  ΚΑΤ .  
(3.1) Η καθιέρωση  του δικαιώματος  των εκδοτών  να εκδίδουν  αξιόγραφα  στο ΚΑΤ  της 
επιλογής  τους συμβάλλει  στο άνοιγμα  της αγοράς  που παρέχεται  με την άδεια  ΕΕ. Το μέτρο  
αυτό  ενισχύεται  από την υποχρέωση  καταχώρισης  των αξιογράφων  που είναι  εισηγμένα  στο 
χρηματιστήριο  υπό τη μορφή  λογιστικής  εγγραφής , η οποία  θα αυξήσει  επίσης  την 
αποτελεσματικότητα  του διακανονισμού  και θα διευκολύνει  τη σύντμηση  των περιόδων  
διακανονισμού , καθώς  τα αξιόγραφα  με τη μορφή  λογιστικών  εγγραφών  είναι  ευκολότερο  να 
παραδοθούν  σε σχέση  με τα αξιόγραφα  σε έντυπη  μορφή . Ο αντίκτυπος  για τις ελάχιστες  
αγορές  που χρησιμοποιούν  ακόμη  αξιόγραφα  σε έντυπη  μορφή  μπορεί  να μετριαστεί  μέσω  
του καθορισμού  μιας ημερομηνίας  υλοποίησης  που θα δίνει  στις εν λόγω  αγορές  τη 
δυνατότητα  να προσαρμοστούν . 
 
EL 7   EL (3.2) Είναι  επίσης  σημαντικό  να συνοδεύεται  η εκάστοτε  άδεια  ΕΕ από δικαιώματα  
πρόσβασης  μεταξύ  ΚΑΤ  και μεταξύ  ΚΑΤ  και άλλων  υποδομών  της αγοράς . 
Πολλές  από αυτές  τις επιλογές  πολιτικής  συνδέονται  μεταξύ  τους. Τα συνδυασμένα  
αποτελέσματα  μπορεί  να είναι : 
• Σε βραχυπρόθεσμο  επίπεδο , αύξηση  του ανταγωνισμού  μεταξύ  των ΚΑΤ , με 
προσδοκώμενα  οφέλη  για την ποιότητα  και τις χρεώσεις  των διασυνοριακών  υπηρεσιών . 
Αυτό  μπορεί  να αποφέρει  άμεσα  οφέλη  για τους εκδότες , αλλά  το χαμηλότερο  κόστος  που 
συνεπάγονται  οι χρεώσεις  των ΚΑΤ  για τους επενδυτές  ενδέχεται  να υπονομευθεί , εάν ο 
ανταγωνισμός  έχει ως αποτέλεσμα  μεγαλύτερο  κατακερματισμό  βραχυπρόθεσμα · 
• Σε μεσοπρόθεσμο -μακροπρόθεσμο  επίπεδο , μεγαλύτερη  ενοποίηση  της αγοράς  και 
λιγότερος  κατακερματισμός  (μικρότερες  διασυνοριακές  αλυσίδες  κατοχής ), γεγονός  που 
συνεπάγεται  οφέλη  από την άποψη  χαμηλότερου  κινδύνου  και κόστους  για τους 
διασυνοριακούς  διακανονισμούς . Αυτό  μπορεί  να αποφέρει  χαμηλότερο  κόστος  κατά  
μήκος  όλης  της αλυσίδας  επεξεργασίας  συναλλαγών  για τους επενδυτές · 
• Συνολικά , οι προτεινόμενες  πολιτικές  μπορούν  να διευκολύνουν  την ικανότητα  των 
εκδοτών  να συγκεντρώνουν  κεφάλαια  και την ικανότητα  των επενδυτών  να τοποθετούν  τα 
κεφάλαιά  τους με πιο ασφαλή  και οικονομικά  αποδοτικό  τρόπο , με ευρύτερα  οφέλη  για 
την οικονομία . 
Η ποσοτικοποίηση  των ανωτέρω  οφελών  δεν είναι  προφανής . Το σχέδιο  του εγγράφου  
εργασίας  των υπηρεσιών  της Επιτροπής  του 2006 σχετικά  με την επεξεργασία  των 
συναλλαγών  παρείχε  ορισμένες  εκτιμήσεις  βάσει  της διαφοράς  κόστους  μεταξύ  των 
διασυνοριακών  και των εγχώριων  συναλλαγών , και μεταξύ  των ευρωπαϊκών  συναλλαγών  και 
των συναλλαγών  στις ΗΠΑ  (με βάση  τις τότε διαθέσιμες  μελέτες , οι οποίες  διεξήχθησαν  
κυρίως  την περίοδο  2001-2004): 
• Συνολικό  επιπλέον  κόστος  επεξεργασίας  2 έως 5 δισεκατομμυρίων  ευρώ  για τους 
επενδυτές · 
• Επιπλέον  μείωση  κόστους  ύψους  κατά  προσέγγιση  700 εκατομμυρίων  ευρώ , λόγω  της 
ενοποίησης  της αγοράς . 
Τα ανωτέρω  στοιχεία  αποτελούν  μια ένδειξη  της τάξης  μεγέθους , αλλά , κατά  πάσα  
πιθανότητα , υπερεκτιμούν  τα ενδεχόμενα  οφέλη  της νομοθεσίας  σήμερα , γιατί  το χάσμα  
μεταξύ  του διασυνοριακού  και του εγχώριου  κόστους  έχει μειωθεί  και το T2S αναμένεται  να 
συντελέσει  στην  περαιτέρω  μείωση  τόσο  του εγχώριου  όσο και του διασυνοριακού  κόστους . 
Λαμβάνοντας  υπόψη  τις προτιμώμενες  επιλογές  και την ανάγκη  να διασφαλιστεί  ομοιόμορφη  
εφαρμογή  του νομοθετικού  πλαισίου  σε όλες τις χώρες  της ΕΕ, ο κανονισμός  θεωρείται  το 
πλέον  κατάλληλο  μέσο  πολιτικής  για την επίτευξη  των επιθυμητών  στόχων . 
Παρακολούθηση  και αξιολόγηση  
Η εκ των υστέρων  αξιολόγηση  όλων  των πολιτικών  αποτελεί  βασική  προτεραιότητα  για την 
Επιτροπή , καθώς  η αγορά  μεταβάλλεται  συνεχώς . Η αξιολόγηση  θα ελέγξει  συγκεκριμένα  αν 
τα μέτρα  εξακολουθούν  να είναι  αποτελεσματικά  και αποδοτικά  έναντι  των 
προαναφερθέντων  στόχων . Η έκθεση  προτείνει  ένα πλαίσιο  παρακολούθησης  και 
 
EL 8   EL αξιολόγησης , που συνδυάζει  τακτική  παρακολούθηση  από την ΕΑΚΑΑ , κλαδικές  έρευνες  
και εξωτερικές  μελέτες . Επίσης , η έκθεση  προτείνει  την παρακολούθηση  άλλων  τομέων  
στους  οποίους  εντοπίστηκαν  προβλήματα , αλλά  όπου  επί του παρόντος  δεν προτείνεται  η 
παρέμβαση  της ΕΕ, όπως  λόγου  χάρη  η εσωτερίκευση  του διακανονισμού  εκτός  των 
ορισμένων  και κοινοποιηθέντων  συστημάτων  διακανονισμού .